Ann Eli Tafjord

Ann Eli Tafjord (født 28. juli 1976) er en norsk tidligere langrennsløper. Hun representerte Valldal IL, og har én gull og to bronse fra NM i langrenn. 

Hun la opp som 19-åring, men gjorde comeback i 2001-02.Langrenn.com - Bronsevinneren sluttet som 19-åring, besøkt 6. mars 2015. 

 Idrettskarriere 
I 2002 deltok hun ved NM på Høydalsmo, der hun kom på 18.-plass på 5 km fri teknikk og 25.-plass på 10 km jaktstart. Ved NM del 2 på Vang kom hun på 14.-plass på 30 km og 20.-plass på sprinten. 

Tafjord kom på 3.-plass på 30 km ved ski-NM 2003 i Meråker, der de største favorittene ikke deltok.Østlendingen - - Vi gjør alt for at alle stiller i NM, besøkt 6. mars 2015. 

Året etter fikk hun bronse på 2 x 7,5 km jaktstart med skibytte ved ski-NM 2004, bak Hilde Gjermundshaug Pedersen og Marit Bjørgen. Ved ski-NM 2005 kom hun på 5.-plass på 10 km fristil og 6.-plass på 2 x 7,5 km jaktstart med skibytte. Hun kom på 2.-plass sammenlagt ved Skandinavisk Cup 2004/05. 

Hun vant 30 kilometer langrenn fri teknikk fellesstart ved ski-NM 2006, over minuttet foran Hilde Gjermundshaug Pedersen.VG.no - Tafjord vant tremila i NM, besøkt 6. mars 2015.

Tafjord debuterte i verdenscupen i langrenn 16. mars 2002. Hun deltok totalt i 11 verdenscuprenn, og hennes beste individuelle plassering var en 10.-plass.

 Referanser 

 Eksterne lenker 


Kategori:Norske langrennsløpere
Kategori:Norgesmestere i langrenn
Kategori:Personer fra Ålesund kommune